Thomas A. Loftus

Thomas A. Loftus (født 24. april 1945 i Stoughton i Wisconsin) er en amerikansk demokratisk politiker og diplomat. Han var USAs ambassadør i Norge fra 1993 til 1997.

Loftus satt i Wisconsins lovgivende forsamling fra 1977 til 1991 og var forsamlingens president fra 1983 til 1991. I 1990 var han demokratenes kandidat til guvernør i Wisconsin.Thomas A. Loftus  – Council of American Ambassadors.

Som diplomat var Loftus politisk utnevnt. Han ble nominert til ambassadørposten i Norge av president Bill Clinton. Han presenterte sine akkreditiver den 18. november 1993 og tjenestegjorde fram til 22. desember 1997.Thomas A. Loftus (1945-) U.S. Department of State. Office of the Historian.

Da perioden som ambassadør i Oslo var over ble han engasjert som spesialrådgiver av Gro Harlem Brundtland i forbindelse med at hun i 1998 overtok som generaldirektør i Verdens helseorganisasjon (WHO).Thomas A. Lofthus  – Embassy of the United States, Oslo, Norway.

 Referanser 

Kategori:USAs ambassadører til Norge
Kategori:Ambassadører fra USA
Kategori:Personer fra Dane County i Wisconsin